cyanic-selkie/wikianc huggingface dataset:
InChI
Πριν την έκδοση 1.04, το λογισμικό ήταν ελύθερα διαθέσιμο κάτω από την άδεια ανοικτού κώδικα LGPL , αλλά τώρα χρησιμοποιεί μια προσαρμοσμένη άδεια, που λέγεται IUPAC-InChI Trust License.
Επισκόπηση
Τα αναγνωριστικά περιγράφουν χημικές ουσίες με όρους στρώσεων πληροφοριών — για τα άτομα και τον τρόπο σύνδεσης των δεσμών, για την ταυτομέρεια, για τα ισότοπα, για τη στερεοχημεία και για το ηλεκτρικό φορτίο. Δεν είναι αναγκαίο να παρέχονται όλες οι στρώσεις· παραδείγματος χάρη, η στρώση ταυτομέρειας μπορεί να παραληφθεί αν αυτός ο τύπος πληροφοριών δεν είναι σχετικός με τη συγκεκριμένη εφαρμογή.
Τα InChIs διαφέρουν από τους ευρέως χρησιμοποιούμενους αριθμούς CAS σε τρεις όψεις: Τα InChIs μπορούν συνεπώς να ιδωθούν ως παρόμοια με μια γενική και ιδιαίτερα τυποποιημένη έκδοση ονομάτων IUPAC. Μπορούν να εκφράσουν περισσότερες πληροφορίες από την πιο απλή σημειογραφία SMILES και διαφέρουν στο ότι κάθε δομή έχει μια μοναδική συμβολοσειρά InChI, που είναι σημαντική στις εφαρμογές βάσεων δεδομένων. Πληροφορίες για τις τρισδιάστατες συντεταγμένες των ατόμων δεν εμφανίζονται στο InChI· για αυτόν τον σκοπό μια μορφή όπως μια μορφή αρχείου τράπεζας δεδομένων των πρωτεϊνών (PDB) μπορεί να χρησιμοποιηθεί.
Το InChIKey, που μερικές φορές αναφέρεται ως κατακερματισμένο InChI, είναι σταθερό μήκος (25 χαρακτήρων) συμπυκνωμένης ψηφιακής αναπαράστασης του InChI που δεν κατανοείται από τους ανθρώπους. Η προδιαγραφή του InChIKey εκδόθηκε τον Σεπτέμβριο του 2007 για να διευκολύνει τις διαδικτυακές αναζητήσεις για χημικές ενώσεις, επειδή αυτές ήταν προβληματικές με το πλήρες μήκος InChI. Θα πρέπει να σημειωθεί ότι, αντίθετα με το InChI, το InChIKey δεν είναι μοναδικό: αν και συγκρούσεις συμβαίνουν σπάνια, υπάρχουν.
Τον Ιανουάριο του 2009 εκδόθηκε η τελική έκδοση 1.02 του λογισμικού InChI. Αυτή παρέχει ένα μέσο δημιουργίας του λεγόμενου προτύπου InChI, που δεν επιτρέπει στον χρήστη επιλέξιμες προτιμήσεις στην αντιμετώπιση των στερεοχημικών και ταυτομερικών στρώσεων της συμβολοσειράς InChI. Το πρότυπο InChIKey είναι η κατακερματισμένη έκδοση της τυπικής συμβολοσειράς InChI. Το τυπικό InChI απλοποιεί τη σύγκριση των συμβολοσειρών InChI και των δημιουργούμενων κλειδιών από διαφορετικές ομάδες και συνεπώς μπορούν να προσπελαστούν μέσα από διάφορες πηγές όπως βάσεις δεδομένων και διαδικτυακές πηγές.
Μορφές και στρώσεις
Κάθε InChI ξεκινά με τη συμβολοσειρά "InChI=" ακολουθούμενη από τον αριθμό της έκδοσης, προς το παρόν 1. Αυτός ακολουθείται από το γράμμα S για το πρότυπο InChIs. Οι εναπομένουσες πληροφορίες δομούνται ως μια σειρά στρώσεων και υποστρώσεων, με κάθε στρώση να παρέχει έναν συγκεκριμένο τύπο πληροφορίας. Οι στρώσεις και οι υποστρώσεις διαχωρίζονται από τον οριοθέτη "/" και αρχίζουν με ένα χαρακτηριστικό γράμμα προθήματος (εκτός από τον χημικό τύπο υποστρώσης της κύριας στρώσης). Οι έξι στρώσεις με σημαντικές υποστρώσεις είναι:
Η μορφή προθήματος οριοθέτη έχει το πλεονέκτημα ότι ο χρήστης μπορεί εύκολα να χρησιμοποιήσει έναν χαρακτήρα υποκατάστασης (Wildcard character) αναζήτησης για να βρει αναγνωριστικά που ταιριάζουν μόνο σε συγκεκριμένες στρώσεις.
InChIKey
Το συνεπτυγμένο, τυπικό InChIKey με 27 χαρακτήρες είναι μια έκδοση συνάρτησης κατακερματισμού του πλήρους προτύπου InChI (χρησιμοποιώντας τον αλγόριθμο SHA-256), που σχεδιάστηκε για να επιτρέπει εύκολες διαδικτυακές αναζητήσεις χημικών ενώσεων. Οι περισσότερες χημικές δομές στον ιστό μέχρι το 2007 έχουν αναπαρασταθεί ως αρχεία GIF, που δεν αναζητήσιμες για χημικό περιεχόμενο. Το πλήρες InChI αποδείχτηκε ότι είναι υπερβολικά μακρύ για εύκολη αναζήτηση και ως αποτέλεσμα αναπτύχθηκε το InChIKey. Υπάρχει μια πολλή μικρή, αλλά όχι μηδενική πιθανότητα δύο διαφορετικά μόρια να έχουν το ίδιο InChIKey, αλλά η πιθανότητα διπλότυπου από μόνο τους πρώτους 14 χαρακτήρες έχει εκτιμηθεί ως μόνο ένα διπλότυπο σε 75 βάσεις δεδομένων που η καθεμιά τους περιέχει ένα δισεκατομμύριο μοναδικές δομές. Με όλες τις βάσεις δεδομένων να έχουν μέχρι τώρα κάτω από 50 εκατομμύρια δομές, ένα τέτοιο διπλότυπο φαίνεται απίθανο προς το παρόν. Μια πρόσφατη πιο εκτεταμένη έρευνα που μελετά την εύρεση του ρυθμού συγκρούσεων βρήκε ότι ο πειραματικός ρυθμός σύγκρουσης είναι σε συμφωνία με τα θεωρητικά αναμενόμενα.
Τα InChIKeys αποτελούνται από 14 χαρακτήρες ως αποτέλεσμα ενός κατακερματισμού των πληροφοριών σύνδεσης του InChI, ακολουθούμενα από ένα ενωτικό, από 9 χαρακτήρες ως αποτέλεσμα ενός κατακερματισμού των υπολειπόμενων στρώσεων του InChI, από έναν απλό χαρακτήρα που δείχνει την χρησιμοποιούμενη έκδοση του InChI, από ένα άλλο ενωτικό, από έναν μοναδικό χαρακτήρα αθροίσματος ελέγχου.
Παράδειγμα: Η μορφίνη έχει τη δομή που εμφανίζεται στα δεξιά. Το πρότυπο InChI για τη μορφίνη είναι 	 InChI=1S/C17H19NO3/c1-18-7-6-17-10-3-5-13(20)16(17)21-15-12(19)4-2-9(14(15)17)8-11(10)18/h2-5,10-11,13,16,19-20H,6-8H2,1H3/t10-,11+,13-,16-,17-/m0/s1 και το πρότυπο InChIKey για τη μορφίνη είναι BQJCRHHNABKAKU-KBQPJGBKSA-N.
Επιλυτές InChI
Επειδή το InChI δεν μπορεί να ανακατασκευαστεί από το InChIKey, ένα InChIKey χρειάζεται πάντα να συνδεθεί με το αρχικό InChI για να επιστραφεί η αρχική δομή. Οι επιλυτές InChI δρουν ως υπηρεσία αναζήτησης για να κάνει αυτούς τους συνδέσμους και οι υπηρεσίες πρωτοτύπου είναι διαθέσιμες από τα NCI, PubChem και ChemSpider
Όνομα
Η μορφή αρχικά ονομάστηκε IChI (Χημικό αναγνωριστικό IUPAC - IUPAC Chemical Identifier), έπειτα μετονομάστηκε τον Ιούλιο του 2004 σε INChI (Χημικό αναγνωριστικό IUPAC-NIST - IUPAC-NIST Chemical Identifier) και μετονομάστηκε ξανά σε τον Νοέμβριο του 2004 σε InChI (Διεθνές χημικό αναγνωριστικό IUPAC - IUPAC International Chemical Identifier), ένα σήμα κατατεθέν της IUPAC.
Συνεχιζόμενη ανάπτυξη
Η επιστημονική κατεύθυνση του προτύπου InChI εκτελείται από την IUPAC και η χρηματοδότηση των υποομάδων έρευνας καθώς και ο ορισμός της επέκτασης του προτύπου εκτελείται από τους IUPAC και InChI Trust. Η InChI Trust χρηματοδοτεί την ανάπτυξη, δοκιμή και τεκμηρίωση του InChI. Οι τρέχουσες επεκτάσεις ορίζονται για να επεξεργάζονται πολυμερή και μείγματα, δομές Μάρκους (Markush structure), αντιδράσεις και οργανομεταλλικά και όταν γίνουν αποδεκτά θα προστεθούν στον αλγόριθμο.
Αποδοχή
Το InChI έχει γίνει αποδεκτό από πολλές μεγαλύτερες και μικρότερες βάσεις δεδομένων, συμπεριλαμβανομένων των ChemSpider και PubChem. Όμως, η αποδοχή δεν είναι ξεκάθαρη και πολλές βάσεις δεδομένων εμφανίζουν μια διαφορά μεταξύ των χημικών δομών και του περιεχόμενου InChI, που είναι ένα πρόβλημα για τη σύνδεση βάσεων δεδομένων.
Λογισμικό και υπηρεσίες
Κατηγορία:Χημική ονοματολογία Κατηγορία:Λογισμικό χημείας
Νηρέας (μυθολογία)
Στην ελληνική μυθολογία φέρεται ως πρωτότοκος γιος του Πόντου και της Γαίας (Ησίοδος) και κατ΄ άλλους του Ωκεανού και της Τηθύος. Συνήθης κατοικία του είναι ένα λαμπρό σπήλαιο, ή ένα φωτεινό ανάκτορο που βρίσκεται στα βάθη των Ωκεανών.
Σύμφωνα με τη μυθολογία
Ο Νηρέας φέρεται ως θαλάσσια θεότητα προγενέστερη του θεού Ποσειδώνα. Οι αρχαίες ελληνικές παραδόσεις και σχεδόν όλοι οι αρχαίοι Έλληνες ποιητές και καλλιτέχνες παρουσιάζουν τον Νηρέα ως γέροντα μειλίχιο αγαθόν και αξιαγάπητο. Σύζυγός του ήταν η Ωκεανίδα Δωρίς με την οποία απέκτησε το πολυάριθμο γένος των Νηρηίδων τις ωραιότατες κόρες πενήντα σε αριθμό ή εκατό κατά νεώτερες παραδόσεις.
Ο Νηρέας ήταν επίσης εκείνος που έδειξε στον Ηρακλή παλεύοντας μ΄ αυτόν για να το επιτύχει το δρόμο προς τον κήπο με τα χρυσά μήλα των Εσπερίδων.
Συχνά ο Νηρέας ταυτίζεται με τον Γλαύκο.
Το όνομα Νηρεύς έχει σαφώς καθορισμένη έννοια και μας θυμίζει το νερό που κινείται. Ο Νηρέας αναφέρεται στον Όμηρο και στον Ησίοδο με τέτοιο τρόπο που είναι εύκολο να αντιληφθούμε τα χαρακτηριστικά του,τα οποία τα συνέλαβε ο ανθρώπινος νους από τις διάφορες μορφές της θάλασσας. Για παράδειγμα από τον λευκό αφρό στις κορυφές των κυμάτων φαντάστηκαν οι άνθρωποι τον Νηρέα γέροντα, καθώς και το λαϊκό του όνομα ήταν γέρων άλιος.
Οι ναυτικοί δεν φοβούνται τον Νηρέα διότι η δύναμη του είναι ευεργετική. Σύμφωνα πάντα με την Θεογονία ο Νηρέας είναι γέροντας και το ψέμα δεν τον αγγίζει, είναι μαλακός και του αξίζει μόνο εμπιστοσύνη καθώς μόνο δίκαιους στοχασμούς γεννάει ο νούς του. Φαίνεται εξ αυτού λοιπόν ότι το πρόσωπο του Νηρέα είναι η έκφαση μίας από τις όψεις της θάλασσας, της θάλασσας που είναι καλή για τον άνθρωπο, που δεν τον εξαπατά με ψεύτικες υποσχέσεις και η οποία του προσφέρεται για την ευδοκίμησή του.
Γενεαλογικό δένδρο
Ελληνικές θαλάσσιες θεότητες
Ντάρλινγκ (ταινία)
Η ταινία Ντάρλινγκ (αγγλ. Darling) είναι κωμωδία παραγωγής 1965 σε σκηνοθεσία Τζον Σλέσιντζερ. Πρωταγωνιστές της ταινίας είναι η Τζούλι Κρίστι, ο Ντερκ Μπόγκαρντ και ο Λόρενς Χάρβεϊ.
Η ταινία έλαβε 5 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και κέρδισε Όσκαρ Α' Γυναικείου Ρόλου, Πρωτότυπου Σεναρίου και Κοστουμιών. Η ταινία που αποτελεί σύμβολο των ξέφρενων ρυθμών στην Αγγλία της δεκαετίας του '60, έλαβε την 83η θέση στη λίστα με τις 100 καλύτερες ταινίες όλων των εποχών που θεσπίστηκε από το Βρετανικό Ινστιτούτο Κινηματογράφου.
Υπόθεση
Η Νταϊάνα Σκοτ (Τζούλι Κρίστι) είναι μια πανέμορφη Αγγλίδα που εργάζεται ως μοντέλο κι είναι αποφασισμένη να πετύχει και να φτάσει στην κορυφή χρησιμοποιώντας θεμιτά κι αθέμιτα μέσα. Γνωρίζει ένα δημοσιογράφο τον Ρόμπερτ Γκολντ (Ντερκ Μπογκάρντ), με τη βοήθεια του οποίου της ανοίγεται ένας νέος κύκλος γνωριμιών. Οι δυο τους ερωτεύονται κι ο Ρόμπερτ αφήνει την οικογένειά του για εκείνη, αλλά η Νταϊάνα είναι τόσο αποφασισμένη να πετύχει τους στόχους της, ώστε να μη διστάσει να τον απατήσει με άλλους. Η γνωριμία της με τον πλέιμποϊ Μάιλς Μπραντ (Λορενς Χάρβεϊ) την κάνει να πιάσει πάτο κι είναι πλέον αργά για πραγματική ευτυχία για τη Νταϊάνα, η οποία ζει τους ξέφρενους ρυθμούς και την τρέλα της δεκαετίας του '60.
Πληροφορίες παραγωγής
Δύο περίπου χρόνια μετά τη δημιουργία της ταινίας Μπίλι, ο Ψεύτης (Billy Liar, 1963), ο Τζον Σλέσιντζερ υπέγραψε τη σκηνοθεσία της ταινίας που καθιέρωσε την Τζούλι Κρίστι και την έκανε σύμβολο της βρετανικής ποπ κουλτούρας της δεκαετίας του '60. Η ταινία γυρίστηκε μεταξύ του Αυγούστου και του Δεκεμβρίου του 1964 και τα γυρίσματα πραγματοποιήθηκαν στο Λονδίνο, το Παρίσι και τη Ρώμη. Πρώτη επιλογή για το ρόλο της αδίστακτης Νταϊάνα Σκοτ ήταν η Σίρλεϊ Μακ Λέιν που δέχτηκε αρχικά το ρόλο, αλλά αναγκάστηκε να αποχωρήσει και τη θέση της πήρε η Κρίστι. Το 1965, ήταν χρονιά σταθμός για την καριέρα της ηθοποιού, η οποία πρωταγωνίστησε σε δυο ταινίες σταθμό στην ιστορία του κινηματογράφου, το Δόκτωρ Ζιβάγκο (Doctor Zhivago, 1965) και το Ντάρλινγκ. Ήταν όμως ο ρόλος της Νταϊάνα Σκοτ στο Ντάρλινγκ που της χάρισε τόσο τα βραβεία των κριτικών όσο και το Όσκαρ Α' Γυναικείου Ρόλου.
Βραβεία
Η ταινία έλαβε 5 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας. Η Τζούλι Κρίστι υποψήφια για Όσκαρ Α' Γυναικείου Ρόλου, βρέθηκε αντιμέτωπη με την Τζούλι Άντριους, υποψήφια για την ταινία του Ρόμπερτ Γουάιζ Η Μελωδία της Ευτυχίας (The Sound Of Music) κι ο κίτρινος τύπος θέλησε να διαδώσει ότι υπήρχε κόντρα μεταξύ των δυο αυτών πρωταγωνιστριών, (επαναλαμβάνοντας παρόμοιες φήμες με εκείνες της προηγούμενης χρονιάς, που ήθελαν την Άντριους σε κόντρα με την Όντρεϊ Χέπμπορν). Οι δυο τους διέψευσαν τις φήμες όταν εμφανίστηκαν μαζί στην τελετή, όπου νικήτρια αναδείχτηκε η Κρίστι. Η ταινία έχασε το Όσκαρ Καλύτερης Ταινίας από το μιούζικαλ ''Η Μελωδία της Ευτυχίας και ο Τζον Σλέσιντζερ έχασε το Όσκαρ Σκηνοθεσίας από το Ρόμπερτ Γουάιζ. Ο Σλέσινγκερ επρόκειτο να κερδίσει Όσκαρ Σκηνοθεσίας τέσσερα χρόνια αργότερα για την ταινία Ο Καουμπόι του Μεσονυχτίου (Midnight Cowboy, 1969). Η ταινία έλαβε συνολικά τρία βραβεία Όσκαρ.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Η Κρίστι έλαβε επίσης ειδικό βραβείο στο τέταρτο Φεστιβάλ Κινηματογράφου της Μόσχας.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1965 Κατηγορία:Βρετανικές δραματικές ταινίες Κατηγορία:Ταινίες με θέμα τη γυναίκα Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Αγγλόφωνες ταινίες Κατηγορία:Βρετανικές ασπρόμαυρες ταινίες Κατηγορία:Ταινίες γυρισμένες στην Αγγλία Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
I²C
Ο δίαυλος I²C είναι ένας σειριακός δίαυλος που δημιουργήθηκε από τη Philips (τώρα NXP) και χρησιμοποιείται για την σύνδεση περιφερειακών μικρής ταχύτητας σε μητρικές πλακέτες (motherboards), ενσωματωμένα συστήματα (embedded systems), κινητά τηλέφωνα ή άλλες ηλεκτρονικές συσκευές. Ο δίαυλος I2C δεν χρησιμοποιείται μόνο για την επικοινωνία συσκευών που βρίσκονται πάνω σε ένα τυπωμένο κύκλωμα, αλλά και για την επικοινωνία συσκευών που συνδέονται με καλώδια. μικρογραφία|600x600εσ|Δίαυλος I2C
Στη διπλανή εικόνα φαίνεται ένα παράδειγμα διαύλου I2C. Όπως φαίνεται για τη μεταφορά των δεδομένων (0 ή 1) χρησιμοποιεί μόνο δύο καλώδια (τα οποία είναι ημιαμφίδρομης κατεύθυνσης):  Τα SCL και  SDA. Η γραμμή SCL είναι η γραμμή ρολογιού, ενώ η SDA είναι η γραμμή δεδομένων. Οι γραμμές αυτές συνδέονται σε όλες τις συσκευές, που υπάρχουν πάνω στο δίαυλο I²C. Προφανώς εκτός από τα παραπάνω καλώδια που μεταφέρουν δεδομένα, απαιτείται και ένα τρίτο καλώδιο το οποίο είναι η γείωση (GND) ή 0 V.
Επίσης μπορεί να υπάρχει (προαιρετικά) και ένα τέταρτο καλώδιο το οποίo είναι η γραμμή τροφοδοσίας (VCC ή VDD), με την οποία τροφοδοτούνται με ισχύ οι διάφορες συσκευές που συνδέονται στο δίαυλο. Τυπικές τάσεις που χρησιμοποιούνται στο δίαυλο είναι τα +5V ή +3,3V, αν και επιτρέπονται συστήματα με διαφορετικές τάσεις (συνήθως στην περιοχή από +1,2V έως +5,5V). Ο μέγιστος αριθμός κόμβων (συσκευών), που μπορούν να συνδεθούν στον δίαυλο, περιορίζεται από τον αριθμό των διαθέσιμων διευθύνσεων (θα επεξηγηθεί παρακάτω), αλλά και από τη συνολική χωρητικότητα του διαύλου, η οποία π.χ. για τον standard mode, δεν πρέπει να υπερβαίνει τα 400pF. Η απαίτηση αυτή περιορίζει τις πρακτικές αποστάσεις επικοινωνίας. Παρακάτω γίνεται η σύγκριση διαφόρων υλοποιήσεων του διαύλου (πηγή). Στην πράξη μπορούμε π.χ. να πετύχουμε μεγαλύτερα μήκη διαύλου μειώνοντας την ταχύτητα. Και οι δύο γραμμές SCL και SDA είναι τύπου ανοικτού απαγωγού (open drain στον κόσμο των FET) ή ανοικτού συλλέκτη (open collector στον κόσμο των TTL). Αυτό σημαίνει ότι κάθε μία από αυτές τις δύο γραμμές, πρέπει να συνδέεται με μία αντίσταση στην γραμμή τροφοδοσίας, όπως φαίνεται στο παραπάνω σχήμα. Η αντίσταση αυτή ονομάζεται αντίσταση τερματισμού (ή pull up).
Η τιμή των αντιστάσεων δεν είναι κρίσιμη, αλλά μαζί με την χωρητικότητα του διαύλου, επηρεάζει την μέγιστη ταχύτητα λειτουργίας του διαύλου. Μεγάλες χωρητικότητες του διαύλου, μπορούν να αντισταθμιστούν με μικρές αντιστάσεις τερματισμού. Συνηθισμένες τιμές αντιστάσεων είναι από 1ΚΩ έως 10ΚΩ. Οι αντιστάσεις αυτές δεν μπορούν να απουσιάζουν, διότι τότε οι γραμμές SCL και SDA θα είναι μονίμως σε κατάσταση λογικού 0 και δίαυλος δεν θα δουλεύει.
Λογικές στάθμες των γραμμών SCL και SDA
Επειδή στον δίαυλο I2C συνδέεται ποικιλία συσκευών διαφόρων τεχνολογιών (CMOS, NMOS, Διπολικής τεχνολογίας), οι οποίες μπορεί να έχουν διαφορετικές τάσεις λειτουργίας, οι στάθμες του λογικού 0 (Low) και λογικού 1 (High) σε όλες τις νέες συσκευές δεν είναι σταθερές, αλλά εξαρτώνται από την τάση τροφοδοσίας. Έτσι τα κατώφλια του λογικού 0 και του λογικού 1 τοποθετούνται στο 30% και το 70% της τάσης τροφοδοσίας VDD αντίστοιχα. Δηλ. μία τάση στην περιοχή 0-0,3VDD θεωρείται λογικό 0 (Low), ενώ μία τάση στην περιοχή 0,7VDD έως VDD, θεωρείται λογικό 1 (High). Παλαιότερα τα κατώφλια του λογικού 0 και 1 είχαν τοποθετηθεί στα 1,5V  και 3,0V αντίστοιχα.
Το φυσικό πρωτόκολλο του διαύλου I²C
Όταν μία Master συσκευή επιθυμεί να επικοινωνήσει με μία Slave συσκευή, ξεκινά στέλνοντας στον δίαυλο μία ακολουθία έναρξης (start sequence). Η ακολουθία έναρξης, είναι μία από τις δύο ειδικές ακολουθίες που ορίζονται στο δίαυλο I²C. Η άλλη είναι η ακολουθία λήξης (stop sequence). Οι ακολουθίες έναρξης και λήξης διαφέρουν στο ότι είναι οι μοναδικές περιπτώσεις στις οποίες επιτρέπεται να αλλάζει η γραμμή δεδομένων (SDA), ενόσω η γραμμή ρολογιού (SCL) είναι σε κατάσταση λογικού 1 (high). Όταν μεταφέρονται δεδομένα, η γραμμή SDA πρέπει να παραμένει σταθερή και να μην αλλάζει όσο η γραμμή ρολογιού είναι high. Οι ακολουθίες έναρξης και λήξης σημαδεύουν την έναρξη και τη λήξη μιας μεταφοράς με μία slave συσκευή. Δηλαδή ο δίαυλος θεωρείται ότι είναι απασχολημένος, μετά από μία ακολουθία έναρξης και ελεύθερος λίγο χρόνο μετά την ακολουθία λήξης. center|frame|Ακολουθίες Έναρξης Λήξης
Τα δεδομένα μεταφέρονται σε ακολουθίες των 8 bit. Τα bit τοποθετούνται στη γραμμή SDA, ξεκινώντας από το περισσότερο σημαντικό bit (MSB). Η γραμμή SCL μεταβαίνει στη κατάσταση high και μετά low. Για κάθε 8 bit δεδομένων που μεταφέρονται, η συσκευή που λαμβάνει στέλνει πίσω ένα bit επιβεβαίωσης (ACK). Έτσι στην πραγματικότητα απαιτούνται 9 παλμοί ρολογιού, για την μεταφορά των 8 bit ενός byte δεδομένων. Εάν η συσκευή που λαμβάνει, στείλει πίσω ένα low bit επιβεβαίωσης (ACK), τότε έχει λάβει τα δεδομένα και είναι έτοιμη να λάβει το επόμενο byte δεδομένων. Εάν στείλει πίσω ένα high bit επιβεβαίωσης (που συμβολίζεται και με NACK, από τη φράση Not Acknowledged), αυτό δείχνει ότι η συσκευή που λαμβάνει, δεν μπορεί να λάβει περαιτέρω δεδομένα και η master συσκευή πρέπει να τερματίσει την αποστολή δεδομένων, εκπέμποντας μία ακολουθία λήξης. frame|center| Αποστολή ενός Byte. Πάνω είναι η γραμμή δεδομένων SDA και κάτω η γραμμή ρολογιού SCL. Όπως φαίνεται αλλαγές κατάστασης (από Low σε High και αντιστρόφως) της γραμμής δεδομένων SDA γίνονται μόνο όταν το ρολόι SCL είναι σε κατάσταση Low
Διευθυνσιοδότηση συσκευών του I²C διαύλου
Σε όλες τις slave συσκευές που συνδέονται στον δίαυλο, έχει αποδοθεί ένας αριθμός σαν διεύθυνση. Οι master συσκευές δεν είναι απαραίτητο να έχουν διεύθυνση, εκτός εάν υπάρχουν πολλές master συσκευές στον δίαυλο (περιβάλλον Multi-master). Οι master συσκευές μπορούν να διαλέξουν αυθαίρετα μία από τις συνδεμένες slave συσκευές για επικοινωνία, χρησιμοποιώντας τη διεύθυνσή της. Οι διευθύνσεις των συσκευών του I²C διαύλου είναι είτε 7 bit (θεωρητικά έως 128 συσκευές στο δίαυλο), είτε 10 bit (θεωρητικά έως 1024 συσκευές στο δίαυλο) ή ακόμη και 16 bit (θεωρητικά 65536 συσκευές στο δίαυλο). Εδώ θα μιλήσουμε για την περίπτωση που η διευθυνσιοδότηση είναι 7-bit. Θεωρητικά με 7 bit μπορούμε να έχουμε έως και 128 συσκευές στο δίαυλο. Επειδή όμως ορισμένες διευθύνσεις χρησιμοποιούνται για ειδικούς σκοπούς, μόνο 112 διευθύνσεις είναι διαθέσιμες στην 7-μπιτη διευθυνσιοδότηση. Π.χ η I2C διεύθυνση 0, είναι γενική κλήση προς όλες τις συσκευές. Στον παρακάτω πίνακα φαίνονται οι διευθύνσεις που είναι δεσμευμένες για ειδικές χρήσεις.
frame|center| Αποστολή Διεύθυνσης 7 bit
Τρουά-Ριβιέρ
Παραπομπές
Κατηγορία:Πόλεις του Κεμπέκ
I²C
Διευθυνσιοδότηση συσκευών του I²C διαύλου
Όταν στέλνουμε την διεύθυνση των 7–bit Α6Α5Α4Α3Α2Α1Α0 της συσκευής με την οποία θέλουμε να επικοινωνήσουμε, ακόμη και τότε στέλνουμε 8 bit. To επιπλέον (R/W) bit χρησιμεύει να πληροφορήσει την slave συσκευή, εάν η master συσκευή πρόκειται να γράψει (δηλ. να στείλει δεδομένα) ή να διαβάσει (δηλ. να λάβει δεδομένα) από αυτήν. Εάν το bit (R/W) είναι μηδέν η master συσκευή πρόκειται να γράψει στη slave. Εάν είναι 1 (ένα) πρόκειται να διαβάσει από την slave. Τα 7 bit της διεύθυνσης τοποθετούνται στα 7 πάνω (περισσότερο σημαντικά MSBs) bit του byte, ενώ bit ανάγνωσης/εγγραφής (R/W) στο λιγότερο σημαντικό bit (LSB), όπως απεικονίζεται στο παραπάνω σχήμα (το Α στο σχήμα, σημαίνει Address Bit, δηλ. bit διεύθυνσης).
Δεσμευμένες Διευθύνσεις
Δύο ομάδες των 8 διευθύνσεων (0000 ΧXX και 1111 ΧΧΧ) χρησιμοποιούνται για ειδικούς σκοπούς, όπως φαίνεται στον παρακάτω πίνακα
Επιμήκυνση ρολογιού (Clock stretching)
Όταν η master συσκευή διαβάζει από τη slave, η slave τοποθετεί τα δεδομένα στον δίαυλο, αλλά είναι η master που ελέγχει το ρολόι. Τι συμβαίνει, εάν η slave δεν είναι έτοιμη να στείλει δεδομένα; Με slave συσκευές όπως σειριακές EEPROM δεν υπάρχει πρόβλημα, αλλά αν η slave συσκευή είναι ένας μικροεπεξεργαστής ή μικροελεγκτής, οι οποίοι έχουν να κάνουν και άλλες εργασίες, αυτό είναι ένα πρόβλημα. Ο μικροεπεξεργαστής που παίζει το ρόλο της slave συσκευής, πρέπει π.χ να σώσει την κατάσταση του μικροεπεξεργαστή, να πάει στην υπορουτίνα διακοπής, να βρεί πια διεύθυνση θέλει η master να διαβάσει, να πάρει τα δεδομένα και να τα τοποθετήσει στον καταχωρητή εκπομπής. Αυτό απαιτεί κάποιον χρόνο, κατά τον οποίο η master συσκευή θα συνεχίζει να στέλνει παλμούς και κατά συνέπεια να διαβάζει λανθασμένα δεδομένα. Σε αυτήν την περίπτωση το πρωτόκολλο επιτρέπει η slave συσκευή να κρατάει το ρολόι σε κατάσταση λογικού 0 (low). Η master συσκευή από την άλλη πλευρά είναι υπεύθυνη, μετά από την απελευθέρωση της γραμμής ρολογιού, να ελέγξει εάν πράγματι πήγε στην υψηλή κατάσταση (high) προτού να συνεχίσει. Αυτός ο μηχανισμός λέγεται επιμήκυνση του ρολογιού. Για διαύλους με πολλές συσκευές, είναι σημαντικό να πάρουμε υπόψη την επιμήκυνση του ρολογιού, γιατί υπάρχει κίνδυνος η πιο αργή συσκευή να μειώσει την συνολική απόδοση του διαύλου.
Εγγραφή σε μία slave συσκευή
Για να ξεκινήσει μία επικοινωνία, το πρώτο πράγμα που θα κάνει η master συσκευή είναι να εκπέμψει την ακολουθία έναρξης. Αυτό ειδοποιεί όλες τις slave συσκευές στο δίαυλο, ότι πρόκειται να ξεκινήσει μία εκπομπή και να ακούσουν για την περίπτωση που είναι γι’ αυτές. Στη συνέχεια η master συσκευή θα εκπέμψει την διεύθυνση της slave συσκευής με την οποία θέλει να επικοινωνήσει. Η slave συσκευή, που η διεύθυνσή της ταιριάζει με αυτήν που στάλθηκε θα συνεχίσει, ενώ όλες οι άλλες θα περάσουν σε αναμονή περιμένοντας την επόμενη επικοινωνία.
Μετά την αποστολή της δ/νσης της slave συσκευής, η master στέλνει τη διεύθυνση του καταχωρητή της slave στον οποίο θέλει να γράψει. Τώρα η master μπορεί να στείλει το Byte ή τα Bytes δεδομένων. Η master μπορεί να συνεχίσει να στέλνει δεδομένα, τα οποία θα τοποθετηθούν στις επόμενες θέσεις, επειδή η slave συσκευή θα αυξάνει αυτόματα την διεύθυνση του εσωτερικού καταχωρητή (καταχωρητή δείκτη-pointer register) μετά την λήψη κάθε byte. Όταν η master συσκευή στείλει όλα τα δεδομένα, σταματάει την εκπομπή εκπέμποντας μια ακολουθία λήξης. Συγκεκριμένα τα βήματα που ακολουθούνται έχουν ως εξής:
Η master συσκευή:
frame|center| Εγγραφή σε Slave
Δηλ. για να γίνει πιο κατανοητή, η ακολουθία εγγραφής σε μία slave συσκευή από τη master, θα μπορούσε να κωδικοποιηθεί συμβολικά ώς εξής:
Start|AddrSlave|W|ACK|AddrReg|ACK|Data1|ACK|Data2|ACK|.........DataN|ACK|Stop
Στην παραπάνω ακολουθία:
Start: είναι η ακολουθία έναρξης που παράγεται από τη master συσκευή
Stop: είναι η ακολουθία λήξης και παράγεται από τη master συσκευή
W: είναι λογικό Low (λογικό μηδέν), και ειδοποιεί τη slave ότι η master συσκευή θέλει να κάνει εγγραφή
AddrSlave: Είναι η διεύθυνση του καταχωρητή (ή της θέσης μνήμης) της slave, στην οποία η master θέλει να κάνει εγγραφή
AddrReg :Είναι η διεύθυνση του καταχωρητή της συσκευής slave, στην οποία η master θέλει να κάνει εγγραφή
Data1, Data2, ....DataN: Είναι τα δεδομένα που αποστέλλονται για εγγραφή στους καταχωρητές της slave. To πρώτο θα γραφεί στη διεύθυνση AddrReg, και τα επόμενα διαδοχικά στις επόμενες διευθύνσεις.
ACK: Είναι το bit επιβεβαίωσης λήψης και είναι λογικό μηδέν. Εάν η slave αντί για ACK, που είναι λογικό μηδέν, στείλει πίσω NACK, που είναι λογικό ένα, ειδοποιεί την master ότι δεν μπορεί να λάβει. Τότε η master σταματά την επικοινωνία παράξοντας την ακολουθία λήξης Stop.
Σημειώνουμε ότι το σύμβολο | το χρησιμοποιούμε παραπάνω απλώς σαν διαχωριστό για την επεξήγηση και δεν αποστέλλεται
Ανάγνωση από την slave συσκευή
Πριν να διαβάσουμε δεδομένα από μία slave συσκευή, πρέπει να την πληροφορήσουμε ποιον εσωτερικό καταχωρητή της θέλουνε να διαβάσουμε. Έτσι μία ανάγνωση από την slave συσκευή στην πραγματικότητα ξεκινά με μία εγγραφή σ’ αυτήν.
Έτσι η σειρά που ακολουθείται, για να διαβάσει μία master από μία slave, έχει ως εξής:
Η master συσκευή:
Με τα δύο προηγούμενα βήματα, γράφεται ο καταχωρητής-δείκτης της slave συσκευής, σύμφωνα με αυτά που αναφέραμε νωρίτερα, για γρήγορη πρόσβαση στα δεδομένα
frame|center| Ανάγνωση από Slave
Πάλι για να γίνει πιο κατανοητή, η ακολουθία ανάγνωσης (από τη master) από μία slave συσκευή, θα μπορούσε να κωδικοποιηθεί συμβολικά ως εξής:
Start|AddrSlave|W|ACK|AddrReg|ACK|rStart|AddrSlave|R|ACK|Data1|ACK|Data2|ACK|.........DataN|ACK|Stop
Στην παραπάνω ακολουθία:
Start: είναι η ακολουθία έναρξης, που παράγεται από τη master συσκευή
Stop: είναι η ακολουθία λήξης, και παράγεται από τη master συσκευή
W: είναι λογικό Low (λογικό μηδέν), που δείχνει ότι η master συσκευή θέλει να κάνει εγγραφή στη slave
AddrSlave: Είναι η διεύθυνση της συσκευής slave, στην οποία η master θέλει να κάνει εγγραφή
AddrReg: Είναι η διεύθυνση του καταχωρητή της συσκευής slave, από την οποία η master θέλει να κάνει ή να ξεκινήσει την ανάγνωση
Data1, Data2, ....DataN: Είναι τα δεδομένα (Byte) που αποστέλλονται από τη slave στη master. Πρώτο στέλνεται αυτό που βρίσκεται στη διεύθυνση AddrReg, και τα επόμενα από τις επόμενες διευθύνσεις.
ACK: Είναι το bit επιβεβαίωσης λήψης και είναι λογικό μηδέν. Και η maste μπορεί να στείλει ΝACK για να ειδοποιήσει τη slave ότι δεν επιθυμεί επιπλέον δεδομένα.
Σημειώνουμε ότι το σύμβολο | το χρησιμοποιούμε παραπάνω απλώς σαν διαχωριστό για την επεξήγηση και δεν αποστέλλεται
Εφαρμογές
Ο δίαυλος I²C είναι κατάλληλος για περιφερειακά, όπου η απλότητα και το χαμηλό κόστος κατασκευής είναι σημαντικότερα από την ταχύτητα. Συνηθισμένες εφαρμογές του διαύλου είναι: Στην αγορά υπάρχουν μικροελεγκτές που έχουν ενσωματωμένες θύρες I²C, αλλά ένα ιδιαίτερα ισχυρό χαρακτηριστικό του διαύλου I²C, είναι ότι ένας μικροελεγκτής μπορεί να εξομοιώσει τις θύρες I²C μόνο με γενικής χρήσης ακροδέκτες (general purpose Ι/Ο) και λογισμικό, χωρίς να χρειάζεται να έχει εξειδικευμένο hardware (software I2C δίαυλος).
Άλλες Πηγές
Κατηγορία:Σειριακοί δίαυλοι
Orion
Εξωτερικοί σύνδεσμοι
Κατηγορία:Επανδρωμένα διαστημικά σκάφη Κατηγορία:Εξερεύνηση της Σελήνης Κατηγορία:Εξερεύνηση του Άρη Κατηγορία:NASA Κατηγορία:Διαστημικό πρόγραμμα των ΗΠΑ
Χατζηστέφανος Βούλγαρης
Ο Χατζηστέφανος Βούλγαρης (βουλγαρικά: Хаци Стефанос) ήταν Βούλγαρος στη καταγωγή αγωνιστής, της Ελληνικής επανάστασης του 1821.
Ο Χατζή Στέφανος ήταν οπλαρχηγός με το "Βούλγαρης" να ήταν προσωνύμιο λόγω της καταγωγής του. Αναφέρεται ότι πολέμησε υπό τις διαταγές του Γενναίου Κολοκοτρώνη σε πολλές μάχες, αρχηγός σώματος 100 Βούλγαρων εθελοντών.
Μάχες
Το 1826 ο Βούλγαρης ηγήθηκε της Ελληνικής Εκστρατείας στο Λίβανο.
Παραπομπές
Κατηγορία:Βούλγαροι αγωνιστές του 1821 Κατηγορία:Αγωνιστές του 1821
1295 Ντεφλότ
Ο Ντεφλότ (Deflotte) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,615. Ανακαλύφθηκε το 1933 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και του έδωσε το όνομα ενός ανεψιού του.
Φυσικά χαρακτηριστικά
Η μέση διάμετρος του Ντεφλότ εκτιμάται σε 48,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0441. Ο Ντεφλότ περιστρέφεται γύρω από τον εαυτό του μία φορά 14 ή 15 ώρες περίπου.
Εξωτερικοί σύνδεσμοι
Ντεφλοτ
Blood Ceremony
Βιογραφία
Οι Blood Ceremony σχηματίστηκαν το 2006 στο Τορόντο, από τον μπασίστα Κρις Λάντον, τον κιθαρίστα Σιν Κένεντι, την τραγουδίστρια και κιμπορντίστρια Άλια Ο'Μπράιεν και το ντράμερ Τζέρεμι Φίνκελσταϊν. Το όνομα του συγκροτήματος προήλθε από την ταινία τρόμου του 1973 με τίτλο "Ceremonia sangrienta".
Το συγκρότημα υπέγραψε στην "Rise Above Records" και τον Σεπτέμβριο του 2008 κυκλοφόρησε το ομώνυμο άλμπουμ του. Μετά την περιοδεία για την προώθηση του δίσκου, όπου οι Blood Ceremony άνοιγαν τις εμφανίσεις των Electric Wizard, ο Λάντον αποχώρησε αφήνοντας το μπάσο στον Λούκας Γκάντκε, ενώ ο Φίνκελσταϊν αντικαταστάθηκε από τον Άντριου Χάουστ.
Το ύφος του συγκροτήματος έγινε ακόμη πιο σκοτεινό για το δεύτερο τους άλμπουμ, "Living with the Ancients", το οποίο κυκλοφόρησε στις 7 Μαρτίου 2011. Το άλμπουμ ηχογραφήθηκε στο Σικάγο με παραγωγό τον Σάνφορντ Πάρκερ και το συγκρότημα περιόδευσε σε όλη την Ευρώπη μαζί με τους Σουηδούς Ghost, παίζοντας σε μεγάλα φεστιβάλ όπως το "Roadburn Festival" της Ολλανδίας. Το φθινόπωρο του 2011, πραγματοποίησαν την πρώτη τους περιοδεία ως πρώτο όνομα στην Σκανδιναβία και την κεντρική Ευρώπη, συμμετέχοντας στο φεστιβάλ "Hammer of Doom VI" του Βύρτσμπουργκ της Γερμανίας.
Το 2012, ο Άντριου Χάουστ αντικαταστάθηκε από τον Μάικλ Καρίλο και περιόδευσαν με τους Ghost στην Βόρεια Αμερική κατά την "13 Dates of Doom Tour", ενώ στις 27 Σεπτεμβρίου εμφανίστηκαν στο "Noctis V Metalfest" του Κάλγκαρι. Στη συνέχεια επέστρεψαν στο Τορόντο και τα "ProGold Studios" για την ηχογράφηση του τρίτου τους δίσκου με τίτλο "The Eldritch Dark". Σε παραγωγή του Ίαν Μπλέρτον, αυτό το άλμπουμ έλαβε τις καλύτερες κριτικές στην μέχρι τότε δισκογραφία του συγκροτήματος. Το καλοκαίρι του 2013, περιόδευσαν μαζί με τους Kylesa στην περιοδεία "Ultraviolet 2013 Summer Tour" και έκλεισαν την χρονιά με δύο συναυλίες στο "The Garage" του Λονδίνου, γιορτάζοντας τα 25 χρόνια από την ίδρυση της "Rise Above".
Το 2014, οι Blood Ceremony εμφανίστηκαν στο "Temples Festival" του Μπρίστολ και περιόδευσαν στην Ευρώπη όλο τον Μάιο, ολοκληρώνοντας την περιοδεία τους στις 31 Μαΐου ανοίγοντας τις εμφανίσεις των Iron Maiden και των Slayer στο "Fortarock Festival" του Ναϊμέχεν. Τον Απρίλιο του ίδιου έτους κυκλοφόρησαν το σινγκλ "Let It Come Down / Loving You", σε μορφή επτάιντσου βινυλίου και στον περιορισμένο αριθμό των 1800 αντιτύπων.
Τον Μάιο του 2014, πραγματοποίησαν μία ακόμη ευρωπαϊκή περιοδεία, την οποία ολοκλήρωσαν με την εμφάνιση τους στο "FortaRock Festival" της Ολλανδίας. Στα τέλη Αυγούστου, συμμετείχαν στο "Wings of Metal festival" του Μόντρεαλ και έδωσαν τρεις συναυλίες στη Νέα Υόρκη στις 31 Οκτωβρίου, 1 και 2 Νοεμβρίου.
Στις αρχές Απριλίου του 2015, το συγκρότημα έδωσε δύο συναυλίες ανοίγοντας τις εμφανίσεις των Electric Wizard στον Καναδά, πριν μπουν στα "Toe Rag Studios" του Λονδίνου τον Οκτώβριο για την ηχογράφηση του τέταρτου δίσκου τους, με παραγωγό τον Λίαμ Γουάτσον. Παράλληλα, ανακοινώθηκε η κυκλοφορία του άλμπουμ για τις 25 Μαρτίου του 2016, με τίτλο "Lord Of Misrule". Επίσης, έγιναν γνωστές οι ημερομηνίες της ευρωπαϊκής τους περιοδείας, για τον Απρίλιο του ίδιου έτους, με σκοπό την προώθηση του άλμπουμ.
Νότια Κορσική
Η Νότια Κορσική (γαλλικά: Corse-du-Sud; κορσικανικά: Pumonte) είναι γαλλικός νομός στο νότιο τμήμα του νησιού της Κορσικής.
Ο επίσημος κωδικός είναι 2Α και το Ταχυδρομείο χρησιμοποιεί τον αριθμό 20 για όλη την Κορσική. Πρωτεύουσα του νομού είναι η κοινότητα Αιάκειο και υπονομαρχία η κοινότητα Σαρτέν. Ο πληθυσμός ανέρχεται σε 157.249 κατοίκους (2017).
Οι κάτοικοι του νομού ονομάζονται Κορς ντυ Συντ, δηλαδή Κορσικανοί του Νότου.
Γεωγραφικά στοιχεία
εναλλ.=|αριστερά|μικρογραφία|250x250εσ|Το λιμάνι του Μπονιφάτσιο Η Νότια Κορσική αποτελεί το νότιο τμήμα του νησιού της Κορσικής. Συνορεύει με το νομό Άνω Κορσικής στα βορειοανατολικά, που περιβάλλεται προς τα δυτικά από τη Μεσόγειο, προς τα νοτιοανατολικά από το Τυρρηνικό πέλαγος και προς τη νότια συνορεύει με τη Σαρδηνία, από την οποία χωρίζεται με το στενό του Μπονιφάτσιο.
Ο νομός είναι πολύ ορεινός, όπως και όλη η Κορσική. Στα βόρεια εκτείνεται η οροσειρά Μόντε Ρενόζο (2 352 μ.) και στα νότια το Μόντε Ινσυντίν με υψόμετρο 2.134 μέτρα, ανάμεσά τους υπάρχουν βαθιές κοιλάδες και πλαγιές με έντονη κλίση και χαμηλή βλάστηση. Το έδαφος είναι πετρώδες και οι ακτές έχουν απότομους βράχους, υπάρχουν επίσης και αρκετές αμμώδεις παραλίες. Στο νομό υπάρχουν αρκετά ποτάμια και λίμνες.
Μεγάλο τμήμα του νομού καταλαμβάνεται από το Περιφερειακό φυσικό πάρκο της Κορσικής.
Φυσικό περιβάλλον
Η Νότια Κορσική είναι ο γαλλικός νομός που έχει το υψηλότερο ποσοστό αναδάσωσης με αναλογία ~ 66% της περιοχής του. Η Κορσική διαθέτει βλάστηση που αποτελείται κυρίως από:
Κλίμα
Το κλίμα μεγάλου τμήματος της Άνω Κορσικής είναι Μεσογειακό: ζεστό και ξηρό το καλοκαίρι, ήπιο και βροχερό το χειμώνα. Ωστόσο, το νησί επηρεάζεται επίσης από το αλπικό κλίμα, ειδικά το χειμώνα. Δεν είναι ασυνήθιστο οι κορυφές των ορεινών περιοχών να είναι χιονισμένες μέχρι τον Μάιο-Ιούνιο.
Ιστορία
Δείτε επίσης: Ιστορία της Κορσικής
Ο νομός δημιουργήθηκε στις 15 Σεπτεμβρίου 1975, όταν ο νομός της Κορσικής χωρίστηκε στην Άνω Κορσική και στη Νότια Κορσική. Ο νομός αντιστοιχεί ακριβώς στον πρώην νομό Λιαμόν, ο οποίος υπήρχε μεταξύ 1793 και 1811.
Δεδομένου ότι ο κωδικός αριθμός 20 αντιστοιχούσε στον προηγούμενο ολόκληρο νομό της Κορσικής, η Νότια Κορσική έλαβε τον κωδικό 2Α και η Άνω Κορσική τον κωδικό 2B.
Το 1675, 730 Μανιάτες πρόσφυγες που θέλησαν να σωθούν από τον τουρκικό ζυγό κατέφυγαν στην Κορσική και εγκαταστάθηκαν στο Καργκέζε, στα δυτικά του νομού. Διατήρησαν τη ήθη και έθιμα του τόπου καταγωγής τους. Η ελληνική γλώσσα εξακολουθεί να ομιλείται στο Καργκέζε.
Στις 6 Ιουλίου 2003, με δημοψήφισμα απορρίφθηκε η πρόταση για αυτονομία του νησιού, αν και με μικρή πλειοψηφία, με 50,98% ψήφους κατά και 49,02% υπέρ.
Μετά την εδαφική μεταρρύθμιση του 2015, τα 2 νομαρχιακά συμβούλια της Κορσικής (Άνω Κορσικής και Νότιας Κορσικής) συγχωνεύθηκαν την 1η Ιανουαρίου 2018 με την ενιαία τοπική αυτοδιοίκηση της Κορσικής, η οποία ήδη ασκεί τις εξουσίες μιας περιοχής με ειδικό καθεστώς, και σχημάτισαν την Τοπική αυτοδιοίκηση της Κορσικής. Οι διοικητικές περιφέρειες των νομών Άνω Κορσικής και Νότιας Κορσικής, παραμένουν αμετάβλητες, με τις πρωτεύουσες τους Μπαστιά και Αζαξιό αντίστοιχα.
Διοικητική διαίρεση
μικρογραφία|327x327εσ|Τα διοικητικά διαμερίσματα του νομού Νότιας Κορσικής Ο νομός Νότιας Κορσικής χωρίζεται σε 2 διοικητικά διαμερίσματα, 11 καντόνια και 124 κοινότητες:
Πόλεις
Οι κυριότερες πόλεις του νομού:
Τουρισμός -Αξιοθέατα
Στο Αιάκειο το σπίτι του Ναπολέοντα Βοναπάρτη, όπου ο ίδιος έζησε 9 χρόνια έχει μετατραπεί σε μουσείο.
Παραπομπές
Κατηγορία:Κορσική Κατηγορία:Νομοί της Γαλλίας
Κεντρικός επιθετικός
Κεντρικός επιθετικός (Αγγλικά: centre forward) είναι ο ποδοσφαιριστής που βρίσκεται στο κέντρο της επιθετικής γραμμής της ομάδας του, επιφορτισμένος με το βασικό καθήκον να σκοράρει, να στέλνει δηλαδή τη μπάλα στην αντίπαλη εστία.
Ικανότητες που διακρίνουν γνωστούς κεντρικούς επιθετικούς είναι το ισχυρό μυϊκό σύστημα, η ταχύτητα, η αλτικότητα και η ευελιξία, καθώς και η χαρακτηριστική στην ποδοσφαιρική ορολογία "αίσθηση του γκολ", η ικανότητα δηλαδή να αντιλαμβάνεται τις αλλαγές θέσεων των αμυντικών και να λαμβάνει έγκαιρα την κατάλληλη θέση, προκειμένου να πετύχει το στόχο του.
Η θέση του επιθετικού, από τη φύση της συγκεντρώνει συχνά τη μεγαλύτερη προσοχή και τα φώτα της δημοσιότητας. Τις περισσότερες φορές, τις υποψηφιότητες για τα ετήσια βραβεία καλύτερων παικτών αλλά και τα μεγαλύτερα συμβόλαια στις ομάδες τους τα μονοπωλούν οι επιθετικοί. Δεν είναι λίγες πάντως οι φορές που κάποιος κεντρικός επιθετικός θα επιφορτιστεί με πρόσθετες ευθύνες κατά τη διάρκεια του αγώνα, πέρα από το να σκοράρει. Σε στημένες φάσεις που η ομάδα του αμύνεται, ένας υψηλόσωμος επιθετικός είναι ιδιαίτερα χρήσιμος στο να αποτρέψει πιθανή κεφαλιά προς την εστία του, από παίκτη της αντίπαλης ομάδας, μαρκάροντας τον κεντρικό αμυντικό της αντίπαλης ομάδας ή κάποιον άλλο από τους ψηλούς παίκτες. Πολλές φορές επίσης η χρησιμότητα του επιθετικού έγκειται στο να κρατάει τη μπάλα όσο μπορεί περισσότερο στα πόδια του, μακριά από την εστία της ομάδας τους, απασχολώντας έτσι τους αντίπαλους αμυντικογενείς παίκτες, κερδίζοντας χρόνο και ανοίγοντας χώρους για τους πιο γρήγορους ή πιο τεχνίτες ποδοσφαιριστές της ομάδας του.
Παραδείγματα του παρελθόντος που όμως έχουν μείνει στην ιστορία αποτελούν ο Αρτούρ Φριντενράιχ, ο Σίλβιο Πιόλα, ο Γιόζεφ Μπίτσαν ο Ούβε  Ζέελερ, ο Γκούναρ Νόρνταλ, ο Ζυστ Φονταίν, ο Αλφρέδο Ντι Στέφανο, ο Γκερντ Μίλερ, ο Μάρκο Βαν Μπάστεν, ο Ρονάλντο και ο Ρομάριο.
Κεντρικός επιθετικός
Fodboldpositioner
Άννα Κοβάλσκα
Η Άννα Κοβάλσκα (πολωνικά: Anna Kowalska, το γένος Χσανόφσκα [Chrzanowska]) (26 Απριλίου 1903 – 7 Μαρτίου 1969) ήταν Πολωνή συγγραφέας και απομνημονευματογράφος.
Νεότερα χρόνια και εκπαίδευση
Πριν από τον Α΄ Παγκόσμιο Πόλεμο, η Χσανόφσκα έζησε και εργάστηκε στο Λβιβ και κατά τη διάρκεια του πολέμου στη Βαρσοβία. Ως γέννημα θρέμμα του Λβιβ, ακόμη και μετά τον πόλεμο ένιωθε ένα δέσιμο με την πόλη των παιδικών και νεανικών της χρόνων, που θα αποκάλυπτε αργότερα στη δουλειά της. Σπούδασε κλασική φιλολογία και αποφοίτησε από ρομαντικές σπουδές στο Πανεπιστήμιο του Λβιβ. Η γνώση της ελληνικής, της λατινικής, της γερμανικής και ιδιαίτερα η άπταιστη γνώση της γαλλικής γλώσσας, την οποία κατέκτησε με σιγουριά, μαζί με μια ζωηρή και απορροφητική πνευματική ευαισθησία, της επέτρεψαν να διαβάσει στο πρωτότυπο τα έργα των κλασικών και επίσης να παρακολουθήσει στενά το σύγχρονο δυτικό πολιτισμό.
Γάμος
Το 1924, η Άννα Χσανόφσκα παντρεύτηκε τον καθηγητή της, Γέζι Κοβάλσκι, κλασικό φιλόλογο στο Πανεπιστήμιο του Λβιβ, ο οποίος ήταν 10 χρόνια μεγαλύτερος από αυτήν. Στην περίοδο του Μεσοπολέμου, ταξίδεψαν πολύ στην Ευρώπη: επισκέφτηκαν, μεταξύ άλλων, την Ιταλία, το Παρίσι, τη Λωζάνη (όπου η Κοβάλσκα παρακολούθησε διαλέξεις λατινικής λογοτεχνίας), το Βερολίνο και το Μόναχο (όπου άκουγε και πανεπιστημιακές διαλέξεις). Το 1946, η κόρη τους, Μάρια, που αποκαλούσαν Τούλα στο σπίτι, γεννήθηκε στο Βρότσλαβ. Η Κοβάλσκα εντάχθηκε στη λογοτεχνική ζωή του μεσοπολεμικού Λβιβ, συνεργάστηκε με την εβδομαδιαία εφημερίδα Sygnały και τη λογοτεχνική ομάδα Przedmieście. Το 1936 συνδιοργάνωσε το Συνέδριο Εργατών Πολιτισμού.
Μετά το ξέσπασμα του Β΄ Παγκοσμίου Πολέμου, η οικογένεια Κοβάλσκι παρέμεινε στο σοβιετικό Λβιβ: ο Γέζι συνέχισε να δίνει διαλέξεις στο πανεπιστήμιο, η Άννα ήταν μάρτυρας πολιτικών καταστολών (ο αδελφός της φυλακίστηκε και η κουνιάδα της απελάθηκε στη Σιβηρία από Ρώσους). Το 1943, μετακόμισαν στη Βαρσοβία όπου η Κοβάλσκα εντάχθηκε στην υπόγεια αντίσταση. Ήταν στην πόλη κατά τη διάρκεια της Εξέγερσης της Βαρσοβίας.
Το 1945, η Άννα μετακόμισε με τον σύζυγό της στο Βρότσλαβ, όπου ο Γέζι Κοβάλσκι οργάνωσε το μάθημα της κλασικής φιλολογίας στο Πανεπιστήμιο του Βρότσλαβ. Εγκαταστάθηκαν στο Καρουοβίτσε, σε μια βίλα στην οδό Σάμουελ Μπογκούμιου Λίντε 10. Μετά το θάνατο του συζύγου της (πέθανε από καρκίνο το 1948) η Κοβάλσκα παρέμεινε στο Βρότσλαβ.
Μετά το Β΄ Παγκόσμιο Πόλεμο
Η Άννα συμμετείχε στη λογοτεχνική και πνευματική ζωή του Βρότσλαβ και από το 1947 έως το 1952 ήταν συνεκδότης του τριμηνιαίου περιοδικού Zeszyty Wrocławskie. Ένα δωμάτιο στο σπίτι στην οδό Λίντε νοίκιασε ο Τσέσουαφ Χέρνας, τότε φοιτητής πολωνικών σπουδών και στενός φίλος της Κοβάλσκα και της Μάρια Ντομπρόφσκα.
Το 1954, η Κοβάλσκα μετακόμισε στη Βαρσοβία και έζησε μαζί με την κόρη της και τη Μάρια Ντομπρόφσκα (σε ένα ευρύχωρο διαμέρισμα σε μια προπολεμική πολυκατοικία στη Λεωφόρο Ανεξαρτησίας). Το 1963, πήγαν μαζί στην Ιταλία, στην Ελβετία και στο Παρίσι - επισκεπτόμενες, μεταξύ άλλων, τους Γκούσταφ Χέρλινγκ-Γκρουντζίνσκι, Γέζι Γκιέντροϊτς και Γέζι Σταμπόφσκι. Συμμετείχε στη λογοτεχνική ζωή της πρωτεύουσας, ανήκε στους Συλλόγους ZLP και Pen. Ήταν μία από τους υπογράφοντες της λεγόμενης Επιστολής των 34 προς τον Πρωθυπουργό Γιούζεφ Τσιρανκιέβιτς σχετικά με την ελευθερία του πολιτισμού. Παρά το γεγονός ότι είχε καρκίνο σε εξέλιξη, παρακολούθησε τα γεγονότα του Μαρτίου του 1968, γράφοντας πικρόχολα για τις αντιδημοκρατικές δραστηριότητες των αρχών.
Θάνατος
Η Άννα Κοβάλσκα πέθανε μετά από μακροχρόνιους αγώνες κατά του καρκίνου. Ενταφιάστηκε στο Κοιμητήριο Ποβόνσκι (Διάδρομος των Αξιέπαινων, τάφος 143).
Προσωπικότητα
Η Κοβάλσκα ήταν αμφιφυλόφιλη. Το 1941, γνώρισε τη Μάρια Ντομπρόφσκα στο Λβιβ και όταν μετά από δύο χρόνια μετακόμισε με τον σύζυγό της στη Βαρσοβία, εγκαταστάθηκαν σε σπίτι στην οδό Πόλνα, στην οποία η Ντομπρόφσκα και ο Στανίσουαφ Στεμπόφσκι είχαν το διαμέρισμά τους για χρόνια. Σύντομα δημιουργήθηκε φιλία και παθιασμένη αγάπη μεταξύ των γυναικών. Η Κοβάλσκα παρέμεινε μια δια βίου φίλη και σύντροφος της ζωής της Ντομπρόφσκα. Ο δεσμός κράτησε και κατά τη διάρκεια της παραμονής της Κοβάλσκα στο Βρότσλαβ και ανεξάρτητα από τη μητρότητά της. Ζώντας μαζί στη Βαρσοβία, ωστόσο, η Κοβάλσκα ένιωσε (το οποίο αναφέρει στο ημερολόγιο) το σχίσμα μεταξύ της κόρης της, Τούλτσια και της Ντομπρόφσκα, που αντιπαθούσαν η μία την άλλη. Τα τελευταία χρόνια της ζωής της, η Ντομπρόφσκα ζούσε στο σπίτι της στο Κομόρουφ, κοντά στη Βαρσοβία. Μετά τον θάνατο της Ντομπρόφσκα το 1965, η Κοβάλσκα ένιωσε ταπεινωμένη από τη διαθήκη της φίλης της (στην οποία παραλείφθηκε), πριν βρεθεί μια μεταγενέστερη έκδοση, η οποία την περιλάμβανε και την έκανε υπεύθυνη για την κληρονομιά του συγγραφικού έργου της. μικρογραφία| Ο τάφος της Άννα Κοβάλσκα στο [[Κοιμητήριο Ποβόνσκι]] Η Άννα Κοβάλσκα είχε αριστερές (αλλά όχι κομμουνιστικές) απόψεις, ενώ παρέμενε Χριστιανή. Θεωρήθηκε λαμπρή συνομιλήτρια, (η Μάρια Ντομπρόφσκα ανέφερε την «εντυπωσιακή πνευματικότητά της» ) ανεκτική και ανοιχτόμυαλος άνθρωπος. Είχε πολλούς καλούς φίλους μεταξύ των συγγραφέων, οι οποίοι την αντιμετώπιζαν ως αυθεντία (και όσον αφορά την αντίσταση κατά των κομμουνιστικών αρχών). Αυτοί ήταν μεταξύ άλλων οι :Γέζι Αντζεγιέφσκι, Βουαντίσουαφ Μπρονιέφσκι, Μάριαν Τσουχνόφσκι, Πάβεου Χερτς, Γιαρόσουαφ Ιβασκιέβιτς, Γιαν Παραντόφσκι, Αντόνι Σουονίμσκι, Γιούλιαν Στριικόφσκι, Μέλχιορ Βανκόβιτς και Γιούλια Χάρτβιγκ. Παρόλα αυτά, σύμφωνα με τα ημερολόγιά της, η Άννα ένιωθε πάντα μόνη.
Βιβλιογραφία
Κατηγορία:Πολωνές συγγραφείς Κατηγορία:Πολωνοί απομνημονευματογράφοι Κατηγορία:Πολωνοί Αυστροούγγροι Κατηγορία:Αμφιφυλόφιλες γυναίκες Κατηγορία:Αποδέκτες του Αργυρού Σταυρού της Αξίας (Πολωνία) Κατηγορία:Αξιωματικοί του Τάγματος της Αναγέννησης της Πολωνίας Κατηγορία:Διοικητές του Τάγματος της Αναγέννησης της Πολωνίας Κατηγορία:Ενταφιασμοί στο Κοιμητήριο Ποβόνσκι
Αφελής ρεαλισμός
Ο αφελής ρεαλισμός είναι ένα ρεαλιστικό φιλοσοφικό δόγμα κατά το οποίο ο άνθρωπος γνωρίζει την πραγματικότητα όπως ακριβώς την αντιλαμβάνεται, δηλαδή ανεξάρτητα από τη συνείδησή του. Ο άνθρωπος αντιλαμβάνεται τα στοιχεία του εξωτερικού κόσμου, καθώς ο ίδιος αποτελείται από τα ίδια στοιχεία, γνωρίζει δηλαδή τα όμοια με τα όμοια. Ο αφελής ρεαλισμός είναι ευρύτατα διαδεδομένος, καθώς από αυτόν διέπεται ο ανθρώπινος νους.
Δείτε επίσης
Κατηγορία:Φιλοσοφία του νου Κατηγορία:Επιστημολογία Κατηγορία:Φιλοσοφία του 19ου αιώνα Κατηγορία:Φιλοσοφικές σχολές και παραδόσεις Κατηγορία:Θεωρία του νου
Шотландская школа здравого смысла
Άγγελος Αγγελούσης
Ο Άγγελος Αγγελούσης (Πρώτη Σερρών, 5 Ιουλίου 1914 - 28 Σεπτεμβρίου 2012) ήταν Έλληνας δικηγόρος, που διετέλεσε βουλευτής Σερρών και υφυπουργός.
Βιογραφία
Καταγόταν από αγροτική οικογένεια και έμαθε τα πρώτα του γράμματα στο Δημοτικό Σχολείο της Πρώτης Σερρών. Σπούδασε νομικά στο ΑΠΘ και διορίστηκε δικηγόρος στο Πρωτοδικείο Σερρών, το 1939. Αργότερα διαγράφηκε από τα μητρώα του Δικηγορικού Συλλόγου Σερρών και δικηγόρησε στην Αθήνα. Κατά τη δίκη του ΑΣΠΙΔΑ ανέλαβε την υπεράσπιση πολλών αγωνιστών. Στην περίοδο της Χούντας των Συνταγματαρχών εξορίστηκε 2 φορές. Με τη σύζυγό του Έλλη, απέκτησε 2 κόρες.
Σταδιοδρομία
Ήταν υποψήφιος στις εκλογές του 1946 χωρίς να εκλεγεί βουλευτής.
Ο Αγγελούσης εξελέγη για πρώτη φορά βουλευτής με το Κόμμα Γεωργίου Παπανδρέου στις εκλογές του 1950.
Εξελέγη επίσης βουλευτής με την Ένωση Κέντρου τις χρονιές 1961, 1963, 1964 και 1974 (Ένωσις Κέντρου - Νέες Δυνάμεις, μετέπειτα ΕΔΗΚ) και το 1985 με τη Νέα Δημοκρατία. Πρωτοστάτησε στον Ανένδοτο Αγώνα του Γ. Παπανδρέου.
Υπηρέτησε ως υφυπουργός Δημοσίων Έργων (με αρμοδιότητα σε θέματα οικισμού) στην Κυβέρνηση του Γεωργίου Παπανδρέου, από τις 18 Φεβρουαρίου 1964 ως τις 15 Ιουλίου 1965.
Το 2011 ήταν ο πρώτος βουλευτής που έκανε προσφυγή στο Ελεγκτικό Συνέδριο, ζητώντας την εξίσωση των αποδοχών του με τους δικαστικούς λειτουργούς με βάση σχετική απόφαση του Μισθοδικείου.
Απεβίωσε έναν χρόνο μετά, σε ηλικία 98 ετών. Η κηδεία του έγινε από το Μητροπολιτικό ναό των Μ. Ταξιαρχών στις Σέρρες, στις 30 Σεπτεμβρίου 2012.
Παραπομπές
Κατηγορία:Έλληνες δικηγόροι Κατηγορία:Βουλευτές Σερρών Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες υφυπουργοί Δημοσίων Έργων Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με το Κόμμα Γεωργίου Παπανδρέου
Λευκός σωτήρας
Ο όρος λευκός σωτήρας αναφέρεται σε ένα λευκό άτομο, το οποίο παρέχει βοήθεια σε μη-λευκά άτομα έχοντας ιδιοτελείς σκοπούς. Ο ρόλος αυτός θεωρείται μια σύγχρονη εκδοχή της περιγραφής του λευκού ατόμου από τον Ράντγιαρντ Κίπλινγκ στο ποίημα του "The White Man's Burden" (1899). Ο όρος είναι συσχετισμένος με την Αφρική και ορισμένοι χαρακτήρες σε ταινίες και σειρές εχουν χαρακτηριστεί ως λευκοί σωτήρες.
Συσχετισμός με την Αφρική
Η Αφρική έχει ιστορία δουλεία ς και αποικιοκρατίας. Ο Damian Zane του BBC News ανέφερε ότι, λόγω αυτής της ιστορίας, οι Αφρικανοί βρίσκουν τη φιγούρα του λευκού σωτήρα προσβλητική. Ακομή προσθέτει: "Κάποιοι υποστηρίζουν ότι η βοήθεια, που προσφέρει ο λευκός σωτήρας, μπορεί να είναι αντιπαραγωγική, καθώς σημαίνει ότι οι αφρικανικές χώρες θα συνεχίσουν να βασίζονται σε εξωτερική βοήθεια."
Για δεκαετίες, η βρετανική φιλανθρωπική οργάνωση Comic Relief έστελνε διασημότητες σε αφρικανικές χώρες για να μαγνητοσκοπήσουν τις συναισθηματικές τους αντιδράσεις σε συνθήκες φτώχειας στο πλαίσιο της αίτησης χρημάτων από το κοινό. Το 2020, ανέστειλαν αυτή την πρακτική, έπειτα από κριτική ότι διαιωνίζουν το στερεότυπο του λευκού σωτήρα.
Ο "λευκός σωτήρας" στον κινηματογράφο
Στις ταινίες, "λευκός σωτήρας" είναι ο λευκός χαρακτήρας, ο οποίος σώζει μη-λευκά άτομα απο την δυστυχία τους. Ο λευκός σωτήρας είναι συχνά άντρας, απεικονίζεται ως μεσσιανική φιγούρα και συχνά ανακαλύπτει κάτι για τον εαυτό του κατα την διάρκεια της ταινίας. Το Screen Saviors: Hollywood Fictions of Whiteness χαρακτηρίζει τις ιστορίες αυτές ως "πομπώδεις, επιδεικτικές και ναρκισσιστικές φαντασιώσεις". Αυτές οι ιστορίες συχνά περιλαμβάνουν λευκούς να ταξιδεύουν σε "εξωτικές" ασιατικές τοποθεσίες, λευκούς να πολεμάνε ενάντια στο ρατσισμό στον αμερικάνικο νότο ή λευκούς πρωταγωνιστές με βοηθούς άλλης φυλής.
Παραπομπές
Κατηγορία:Κοινωνικές αντιλήψεις Κατηγορία:Φυλή και κοινωνία Κατηγορία:Ανισότητα